wickkiey/tamil-wikipedia-chunked huggingface dataset:
# திருவார்ப்பு கிருஷ்ணர் கோயில்

**திருவார்ப்பு கிருஷ்ணர் கோயில்** (*തിരുവാർപ്പ് ശ്രീകൃഷ്ണസ്വാമി ക്ഷേത്രം*) என்பது இந்தியாவின், கேரளத்தின் கோட்டயம் மாவட்டத்தின் திருவார்ப்பு கிராமத்தில் மீனச்சிலாற்றின் கரையில் அமைந்துள்ள பிரசித்தி பெற்ற ஒரு கிருஷ்ணர் கோயிலாகும். இந்த கிராமத்திற்கு திருவார்ப்பு என்ற பெயர் உண்டாக இந்தக் கோயிலே காரணம் என்று கூறப்படுகிறது. மேலும் திருவார்ப்பின் பிரபலத்திற்கு முக்கிய காரணம் பல நூற்றாண்டுகள் பழமை வாய்ந்த இந்த கிருஷ்ணர் கோயிலாகும். முன்னதாக குன்றம்பள்ளிக்கரை என்றறியப்பட்டிருந்த இந்த பிரதேசம் இந்த கோயிலினால் திருவார்ப்பு ஆயி என மாறியது. இகோயிலின் பராவார தெய்வங்களாக பிள்ளையார், சாஸ்தா, முருகன், நாகதெய்வங்கள், பிரம்மரட்சதன், யக்சி போன்றோரும் உள்ளனர்.  
கேரள நாடகாட்டியின் மேடமாதத்தின் விஷூ நாளில் ஆறாட்டு விழா கோலாகலமாக நடைபெறும். இதற்கிடையில் வரும் ஐந்தாம் நாளின் புறப்பாடும் அதனுடன் தொடர்புடைய யானையோட்டமும் அதிகம்பீரமாகாக இருக்கும். திருவிதாங்கூர் தேவஸ்தானம் வாரியத்தால் இந்த கோயில் பராமரிக்கபடுகிறது.
# திருவார்ப்பு கிருஷ்ணர் கோயில்

## தொன்மம்

பாண்டவர்களின் வனவாசத்தின்போது அவர்கள் வழிபட கிருஷ்ணனே தனது சிலை ஒன்றை அவர்களுக்கு அளித்தார். வனவாசத்தின் போது அச்சிலையை வழிபட்ட அவர்கள் வனவாசம் முடிந்ததும் அட்சயப் பாத்திரத்தையும், இந்த கிருஷ்ணர் சிலையையும் ஆற்றில் விட்டனர்.  
பல காலம் கழித்து ஒரு மகான் படகில் கடலில் சென்றபோது அந்தச் சிலையை கண்டறிந்தாராம். அவர் செல்லவேண்டிய திசைக்கு எதிராக காற்றின் போக்கில் சென்ற படகு, மீனச்சிலாற்றின் கரையில் வந்து நின்றது. தர்ம சாஸ்தாவுக்காக கட்டப்பட்டு, சிலை வைக்காமல் இருந்த கோயிலில் அச்சலையையை அவர் பிரதிடை செய்தார் என்ற ஒரு நம்பிக்கை உள்ளது.
# திருவார்ப்பு கிருஷ்ணர் கோயில்

## சிறப்பு

இக்கோயிலில் கிருஷ்ணன் நான்கு கைகளுடன் காட்சியளிக்கிறார். கம்சனை வதம் செய்த பிறகு அந்தச் சோர்வு நீங்காமல் வந்து நின்ற மூர்த்தியாக இவர் கருதப்படுகிறார். அதனால் பசியுடன் இருப்பதாக கருதப்படுகிறார். இதனால்
இந்தியாவில் முதலில் நடை திறக்கும் கோயிலாக திருவார்ப்பு கோயில் உள்ளது. கிருஷ்ணனுக்கு பசி வந்துவிடும் என்பதற்காக அவசர அவசரமாக நள்ளிரவு இரண்டு மணிக்கே நடை திறக்கபடுகிறது. இதில் ஒரு சிறப்பம்சமாக கோயில் கதவைத் திறக்கவரும் அரச்சகர் ஒரு கோடாரியையும் தயாராக வைத்திருப்பார். ஒருகால் கோயில் கதவை திறக்கும் சாவி வேலை செய்யாவிட்டால் அதனால் ஏற்படும் தாமத்ததால் இறைவனுக்கு பசி வந்துவிடக்கூடாது என்பதால் கோடாரியைக் கொண்டு கதவை உடைப்பதற்கு இது ஒரு ஏற்பாடாகும்.  
கிரகண காலத்தில் எல்லா கோயில்களின் நடையும் அடைக்கபடுவது வழக்கம். ஆனால் இறைவன் பசியால் வாடக்கூடாது என்பதால் இக்கோயில் நடை சாத்தபடுவதில்லை. கிரகண காலத்தில் பூசைகள் நடக்கின்றன. இதனால் ஆண்டின் அனைத்து நாட்களிலும் கோயில் திறந்திருக்கும்.
# புருசோத்தம தேவன்

**வீர பிரதாப புருசோத்தம தேவன்** ( *Vira Pratapa Purushottama Deva*) கி.பி. 1467 முதல் 1497 முதல் ஆட்சி செய்த இரண்டாவது கஜபதி பேரரசர் ஆவார். இவரது தந்தை கஜபதி கபிலேந்திர தேவன் ரௌதராயன் தனது வாரிசாக இவரைத் தேர்ந்தெடுத்தார். இவர் வெற்றிகரமான போர்வீரராக இருந்தார். மேலும், தனது தந்தையின் விருப்பப்படி விஜயநகரப் பேரரசுக்கு எதிரான போரில் வெற்றிகரமாக ஈடுபட்டார்.  
புருசோத்தம தேவன், பதினாறாம் நூற்றாண்டில் கவிஞர் புருசோத்தம தாசன் எழுதிய காஞ்சி காவேரி உபாக்கியனா (கவிதை) புராணத்தின் முக்கிய கதாபாத்திரமாகச் சித்தரிக்கப்பட்டுள்ளார். பின்னர் இது வங்காள கவிஞர் ரங்கலால் பந்தோபாத்யாயினால் வங்காள மொழியில் மொழிபெயர்க்கப்பட்டது. இந்த புராணக்கதை ஒடிசாவின் ஜெகந்நாதர் வழிபாட்டு பாரம்பரியத்தின் இந்து பக்தர்களிடையே பிரபலமானது.
# புருசோத்தம தேவன்

## இராணுவ சாதனைகள் மற்றும் பிராந்திய விரிவாக்கங்கள்

பேரரசர் கபிலேந்திர தேவனின் மூத்த மகனான பட்டத்து இளவரசர் கம்வீர தேவன், புருசோத்தமனுக்கு எதிராகக் கிளர்ச்சி செய்தார். கட்டக்கின் பராபதி கோட்டையில் புருசோத்தமன் இராணுவ ரீதியாக பலமாக இருந்தார். ஆளும் குடும்பத்தின் இந்த உள் மோதலைப் பயன்படுத்திக் கொள்ளும் நோக்கில் விஜயநகரத்தின் சாளுவ நரசிம்மர், கொண்டப்பள்ளி மற்றும் ராஜமகேந்திரவரம் போன்ற கஜபதி பேரரசின் சில பகுதிகளைத் தாக்கி கைப்பற்றினார்.
# விக்கிப்பீடியா:Statistics/December 2023

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சூரியக் குறுணை

**சூரியக் குறுணை** *(solar granule)* என்பது சூரியனின் ஒளிக்கோளத்தில் உள்ள ஒரு வெப்பச்சுழற்சிக் கண்ணறையாகும் . அவை சூரியனின் வெப்பச் சுழற்சி மண்டலத்தில் உள்ள மின்ம ஊடைகளால் ஒளிக்கோளத்துக்கு நேரடியாகக் கீழே ஏற்படுகின்றன. சூரிய ஒளிக்கோளத்தின் குறுணைத் தோற்றம் இந்த வெப்பச் சுழற்சிக் கண்ணறைகளின் உச்சியில் இருந்து உருவாகிறது. இந்த நிகழ்வு குறுணையாக்கம் என்று அழைக்கப்படுகிறது.  
குறுணைகளின் எழுச்சிப் பகுதி வெப்ப மின்ம அகட்டில் அமைந்துள்ளது. குளிர்ந்த இறங்கு மின்மத்தால் குறுணைகளின் வெளிப்புற விளிம்பு இருண்டதாக உள்ளது. ( இருண்ட, *குளிரான* மின்மம் எனும் சொல் பொலிந்த, வெப்பமான மின்மத்துடன் ஒப்பிடும் எதிர்சொல்லாகும். ஸ்டீபன்-போல்ட்ஸ்மேன் விதிப்படி, வெப்பநிலை நாற்படியில் உயர்வதால் ஒளிர்வு அதிகரிக்கிறது, இது ஒரு சிறிய வெப்ப இழப்பிற்கு கூட பெரிய ஒளிர்வு மாறுபாட்டை உருவாக்குகிறது.) கூடுதலாக கட்புலத் தோற்றம் வெப்பச்சுழற்சி இயக்கத்தால் விளக்கப்படும். தனிப்பட்ட குறுணைகளிலிருந்துள்ள ஒளியின் டாப்ளர் பெயர்ச்சி அளவீடுகள் அவற்றின் வெப்பச் சுழற்சிக்கான சான்றுகளை வழங்குகின்றன.  
ஒரு பொதுவான சூரியக் குறுணை வரையில் விட்டம் கொண்டது இது சிதையும் முன் 8 முதல் 20 மணித்துளிகள் வரை நீடிக்கும். எந்த நேரத்திலும், சூரியனின் மேற்பரப்பு சுமார் 4 மில்லியன் குறுணைகளால் மூடப்பட்டிருக்கும். ஒளிக்கோளத்தின் கீழே வரையிலான விட்ட " மீக்குறுணைகளின் " அடுக்கு உள்ளது. இந்த விட்டம் 24 மணிநேரம் வரை ஆயுட்காலம் கொண்டது.
# சேக் முசுதபா கமல்

**சேக் முசுதபா கமல்** (*Sheikh Mustafa Kamal*) இந்தியாவைச் சேர்ந்த ஓர் அரசியல்வாதியாவார். சம்மு & காசுமீர் தேசிய மாநாட்டுக் கட்சியின் தலைவர்களில் ஒருவராக செயல்பட்டார். 1983, 1987 மற்றும் 1996 ஆம் ஆண்டுகளில் உருவாக்கப்பட்ட மாநில அமைச்சரவையில் பணியாற்றினார்.  
காசுமீர் தலைவர் சேக் அப்துல்லாவின் மகன், சம்மு காசுமீர் முன்னாள் முதல்வர் பரூக் அப்துல்லாவின் சகோதரர், முன்னாள் முதல்வர் உமர் அப்துல்லாவின் மாமா என்றும் சேக் முசுதபா கமல் அறியப்படுகிறார். மருத்துவப் பட்டதாரியான இவர் 1962 ஆம் ஆண்டில் செய்ப்பூர் இராசத்தான் சவாய் மான்சிங் மருத்துவக் கல்லூரியில் மருத்துவத்தில் பட்டம் பெற்றார்.
# முகமது அசுலாம் கோலி

**முகமது அசுலாம் கோலி** (Mohammad Aslam Kohli) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் மாநிலத்தைச் சேர்ந்த இவர் ஓர் அரசியல் தலைவராகவும் அறியப்படுகிறார். *குச்சார் மற்றும் பகர்வால் தெரீக்-இ-இன்சாஃப் என்ற அமைப்பில்* குச்சார் மற்றும் பகர்வால் இனக்குழுவினரின் நலன்களை பிரதிநிதித்துவப்படுத்தும் ஒரு தலைவர் என்று கருதப்பட்டார். குச்சார் இன மக்ககளுக்கு மாநிலம் தழுவிய வேலை இடஒதுக்கீடுகளை அட்டவணைப்படுத்தப்பட்ட பழங்குடி பட்டியலின் கீழ் தொடர்வதை உறுதி செய்தல் மற்றும் தேசிய அளவிலான பழங்குடியினர் இனத்தில் அவர்களைச் சேர்த்தல் போன்ற இயக்கங்களில் பங்கேற்பது போன்ற செயல்களில் ஈடுபட்டார். சம்மு மற்றும் காசுமீர் மாநிலத்தின் சம்மு பகுதியில் இருந்து உள்நாட்டில் குடியேறியவர்களுக்காக வக்காலத்து வாங்கும் ச*ம்மு குடியேறுபவர்கள் முன்னணியின்* தலைவராகவும் இருந்தார்.
# சப்னம் கனி லோன்

**சப்னம் கனி லோன்** (*Shabnam Gani Lone*) இந்தியாவைச் சேர்ந்த ஓர் அரசியல்வாதியாவார். காசுமிரி பெண் ஆய்வாளராகவும் இந்திய உச்ச நீதிமன்றத்தில் வழக்கறிஞராகவும் இவர் அறியப்படுகிறார். 2002 ஆம் ஆண்டு சிறீநகரில் நடந்த பேரணியில் கொல்லப்பட்ட பிரிவினைவாத தலைவரான அப்துல் கனி லோன் இவரது தந்தையாவார்.
# சப்னம் கனி லோன்

## கல்வி மற்றும் தொழில்

காசுமீர் பல்கலைக்கழகத்தில் சப்னம் கனி லோன் ஆங்கிலத்தில் பட்டப்படிப்பை முடித்தார், பின்னர் அலிகார் முசுலிம் பல்கலைக்கழகத்தில் சட்டப் படிப்பைத் தொடர்ந்தார். தில்லிக்கு செல்வதற்கு முன்னர் சம்மு மற்றும் காசுமீர் வழக்கறிஞர் சங்கத்தில் மூன்று வருடங்கள் வழக்கறிஞர் பயிற்சி பெற்றார். இவருடைய தந்தையின் படுகொலைக்குப் பிறகு. 2007 ஆம் ஆண்டில் அரசியலில் சேர்ந்தார். பொதுத் தேர்தலில், 2008 ஆம் ஆண்டு இவர் சுயேட்சை வேட்பாளராகப் போட்டியிட்டார். ஆனால் இத்தேர்தலில் குறைந்த வாக்கு வித்தியாசத்தில் தோல்வியடைந்தார்.  
ஒரு செயல்பாட்டளராக இருந்ததால், சப்னம் சிறீநகரில் அடையாளம் தெரியாத துப்பாக்கிதாரிகளால் ஒரு பிணைக் கைதியாக வைக்கப்பட்டார், மேலும் சம்மு மற்றும் காசுமீர் அரசாங்கத்தால் தடாவின் கீழும் பதிவு செய்யப்பட்டார்.  
இந்திய உச்ச நீதிமன்றத்தில் வழக்கறிஞராக இருந்த சப்னம் லோன், சம்மு காசுமீர் அமைச்சராக இருந்த சச்சத்து கனி லோனின் அக்காவும் ஆவார்.
# சப்னம் கனி லோன்

## விருதுகள்

- சப்னம் கனி லோன், அமெரிக்க நூலகவியல் நிறுவனத்தால் ' வழங்கப்படும் மில்லினியத்தின் சிறந்த பெண்மணி' எனற விருது பெற்றுள்ளார்.
# சாம்சர் சிங் மனாசு

**சாம்சர் சிங் மனாசு** (*Shamsheer Singh Manha*s, 4 சனவரி 1960 – 20 சனவரி 2025) இந்தியாவைச் சேர்ந்த ஓர் அரசியல்வாதியாவார். சம்மு நகரத்தில் 1960 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். சம்மு & காசுமீர் அரசியலில் பாரதிய சனதா கட்சி உறுப்பினராகச் செயல்பட்டார். இயனக் சிங்கின் மகனாக அறியப்படும் இவர் ஒரு விவசாயியாகவும் சமூக சேவையாளராகவும் அறியப்படுகிறார். சம்மு மற்றும் காசுமீர் ஒன்றியப் பிரதேசத்தில் வலதுசாரி அரசியல் சித்தாந்தத்தின் புத்துணர்ச்சியாளராகவும் கருதப்படுகிறார். நீண்ட காலமாக இராசுட்ரிய சுயம்சேவாக் சங்கத்தின் தீவிர பிரச்சாரகராக இருந்து வருகிறார், பிராந்தியத்தில் ஒரு சக்திவாய்ந்த அரசியல்வாதியாக அறியப்படும் இவர் ஒரு விளையாட்டு வீரராகவும் திகழ்ந்தார்.  
சாம்சர் சிங் மனாசு சம்மு காசுமீர் அரசியலில் நன்கு அறியப்பட்ட ஆளுமையாக பாரதிய சனதா கட்சியின் மாநிலத் தலைவராகப் பணியாற்றியுள்ளார். 2015 ஆம் ஆண்டு பிப்ரவரி மாதத்தில் பாரதிய சனதா கட்சி உறுப்பினராக சம்மு மற்றும் காசுமீர் மாநிலத்தில் இருந்து மாநிலங்களவைக்குத் தேர்ந்தெடுக்கப்பட்டார். சாம்சர் சிங் மனாசு 2021 ஆம் ஆண்டு பிப்ரவரி மாதம் 9 ஆம் தேதியன்று ஓய்வு பெற்றார்.
# இராசா மன்சூர் அகமது

**இராசா மன்சூர் அகமது** ( Raja Manzoor Ahmad) இந்தியாவைச் சேர்ந்த ஓர் அரசியல்வாதியாவார். இராசா மன்சூர் அகமது கான் என்ற பெயராலும் இவர் அறியப்படுகிறார். சம்மு காசுமீரின் குப்வாரா மாவட்டத்திலுள்ள கர்னா தொகுதியிலிருந்து சம்மு மற்றும் காசுமீர் மாநிலத்தின் சட்டமன்ற உறுப்பினராக பணியாற்றினார். மக்கள் சனநாயகக் கட்சியின் உறுப்பினராக இவர் சம்மு காசுமீர் அரசியலில் ஈடுபட்டார். 2014ஆம் ஆண்டு நடைபெற்ற பொதுச் சட்டமன்றத் தேர்தலில் இவர் அதிக வாக்கு வித்தியாசத்தில் வெற்றி பெற்றார். அரசியலில் குதிக்கும் முன் குப்வாரா மாவட்ட நீதிமன்றத்தில் அரசு வழக்கறிஞராக பணியாற்றினார். கர்னாவில் வசிக்கும் மக்களின் பயணத்தை எளிதாக்குவதற்காக தாங்தார் குப்வாரா நெடுஞ்சாலையில் சாதனா சுரங்கப்பாதை அமைப்பதற்கான பிரச்சாரத்தை முன்னின்று நடத்தினார். 2020 ஆம் ஆண்டு சனவரி மாதம் 9 ஆம் தேதியன்று மக்கள் குடியரசுக் கட்சியில் இருந்து வெளியேற்றப்பட்டார். சம்மு மற்றும் காசுமீர் அப்னி கட்சியின் நிறுவன உறுப்பினராகவும் தற்போது குப்வாரா மாவட்டத்தின் மாவட்ட தலைவராகவும் பணியாற்றுகிறார்.
# குலாம் ஆசன் மிர்

**குலாம் ஆசன் மிர்** (*Ghulam Hassan Mir*) இந்தியாவைச் சேர்ந்த ஓர் அரசியல்வாதியாவார். சம்மு மற்றும் காசுமீர் மாநில அரசியலில் இவர் சம்மு காசுமீர் அப்னி கட்சியின் உறுப்பினராகச் செயல்பட்டார். சம்மு காசுமீர் மக்கள் சனநாயகக் கட்சியின் நிறுவன உறுப்பினராகவும் இருந்தார். 2002 ஆம் ஆண்டில் சம்மு காசுமீர் மக்கள் சனநாயகக் கட்சியின் வேட்பாளராக சம்மு மற்றும் காசுமீர் சட்டப் பேரவையின் குல்மார்க் சட்டமன்றத் தொகுதிக்கு சட்டப் பேரவை உறுப்பினராகத் தேர்ந்தெடுக்கப்பட்டார். குலாம் முகமது சா தலைமையிலான அமைச்சரவையில் இவர் சட்ட அமைச்சராக இருந்தார். முப்தி முகமது சயீத் தலைமையிலான அமைச்சரவையில் 2002 ஆம் ஆண்டு முதல் 2006 ஆம் ஆண்டு வரை சுற்றுலாத்துறை அமைச்சராக இருந்தார். அலிகார் முசுலீம் பல்கலைக்கழகத்தில் இவர் சட்டப் பாடத்தில் இளநிலை பட்டம் பெற்றுள்ளார்.
# இயகாங்கீர் உசைன் மிர்

**இயகாங்கீர் உசைன் மிர்** (*Jahangir Hussain Mir*) இந்தியாவைச் சேர்ந்த ஓர் அரசியல்வாதியாவார். சம்மு மற்றும் காசுமீர் மாநில அரசியலில் இவர் இந்திய தேசிய காங்கிரசு கட்சியின் உறுப்பினராகச் செயல்பட்டார். 2015 ஆம் ஆண்டு முதல் 2017 ஆம் ஆண்டு வரை சம்மு மற்றும் காசுமீர் சட்ட மேலவையின் துணைத் தலைவராக இருந்தார். 2007 ஆம் ஆண்டு சம்மு காசுமீர் சட்டப் பேரவையின் பூஞ்சு அவேலி சட்டமன்றத் தொகுதியில் போட்டியிட்டு அந்த இடைத்தேர்தலில் வெற்றி பெற்றார்.  
இயாகீங்கர் உசைன் மிர் தற்போது சம்மு காசுமீர் காங்கிரசு கட்சியின் சிறுபான்மை பிரிவு தலைவராக பணியாற்றி வருகிறார்.
# சனஸ்மா சட்டமன்றத் தொகுதி

**சனஸ்மா சட்டமன்றத் தொகுதி** (*Chanasma Assembly constituency*) (தொகுதி வரிசை எண்:17) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி பதான் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரசுகட்சியை சேர்ந்த *தினேஷ் தாக்கூர்* ஆவார்.
# சனஸ்மா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. ஹரிஜ் தாலுகா
1. சனஸ்மா தாலுகா
1. சாமி தாலுகா (பகுதி) கிராமங்கள் - தரோரா, சாமி, நாயகா, கோக்தா, உபலியாசரா, துட்கா, மேம்னா, மோதி சந்துர், கதி, ராவத், பாலிபூர், குக்ரானா, வகேல், அரிதா, புடா, ரசூல்புரா, வகோசன், ஒருமன, முஜ்பூர், லோட்டேசுவர், இஸ்லாம்புரா ஜெஸ்தா, கிஜாடியாரி, லோலாடா, சிபூர், குன்வர், சுபாபுரா, தாராநகர், ராஜ்புரா, பைரோஜ்புரா, ஃபட்டேகஞ்ச், மர்தங்கஞ்ச், காஞ்சன்புரா, காண்டியா, ஷங்கேஷ்வர், ருனி, ரனோட், குவாரத், மன்வர்புரா, பிலியா, துவாட், ஃபதேபுரா, தனோரா, தனோரா, லாந்தியா, ரத்தன்புரா, பொலேரா, ஜகூர்புரா, முர்துஜாநகர், பஞ்சாசர்
# சனஸ்மா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2007 | ரஜினிகாந்த் படேல் | பாரதிய ஜனதா கட்சி |  |
| 2012 | திலீப்குமார் தாக்கூர் | பாரதிய ஜனதா கட்சி |  |
| 2017 | திலீப்குமார் விராஜி தாக்கூர் | பாரதிய ஜனதா கட்சி |  |
| 2022 | தினேஷ் தாக்கூர் | இந்திய தேசிய காங்கிரசு | } |
# குகா பர்ரே

**குகா பர்ரே** (Kuka Parray) இந்தியாவைச் சேர்ந்த ஓர் அரசியல்வாதியாவார். முகமது யூசுப் பர்ரே என்ற பெயராலும் இவர் அறியப்படுகிறார். காசுமீரில் இவர் சட்டமனற உறுப்பினராகவும் சம்மு & காசுமீர் விடுதலை முன்னணி கட்சியின் நிறுவனராகவும் இருந்தார். இக்வான்-உல்-முசுலிமூன் என்ற அரசாங்க சார்பு போராளிகள் அமைப்பை நிறுவுவதற்கு முன்பு, காசுமீரி மொழியில் நாட்டுப்புற பாடல்கள் பாடுகின்ற ஒரு நாட்டுப்புறப் பாடகராகவும் இவர் அறியப்பட்டார். சம்மு-காசுமீரில் பயங்கரவாதத்திற்கு எதிரான போரில் இந்தியப் படைகளுக்கு இவரது மரணம் பெரும் அடியாகக் கருதப்படுகிறது. அப்போதைய முதல்வர் முப்தி முகமது சயீத், இவரது கொலையை "அமைதி நடவடிக்கைக்கு பின்னடைவு" என்று விவரித்தார்.
# குகா பர்ரே

## இறப்பு

சம்மு காசுமீர் மாநிலம் பந்திபோரா மாவட்டம் சோனாவாரியில் துடுப்பாட்ட போட்டியை துவக்கி வைக்க பர்ரே சென்று கொண்டிருந்த போது, மறைந்திருந்த தீவிரவாதிகள் இவரது காரை நோக்கி துப்பாக்கியால் சுட்டனர். மருத்துவமனைக்கு கொண்டு *செல்லும் வழியில்* பர்ரே இறந்தார்.
# தலீப் சிங் பரிகார்

''
**தலீப் சிங் பரிகார்** (''Daleep Singh Parihar) இந்தியாவைச் சேர்ந்த ஓர் அரசியல்வாதியாவார். சுருக்கமாக தலீப் பரிவார் என்ற பெயராலும் இவர் அழைக்கப்படுகிறார். சம்மு காசுமீர் அரசியலில் பாரதிய சனதா கட்சியின் உறுப்பினராகச் செயல்பட்டார். தலீப் சிங் பரிகார் சம்மு மற்றும் காசுமீர் சட்டப் பேரவையில் உறுப்பினராக இருந்தார். இந்தியாவின் சம்மு மற்றும் காசுமீர் மாநிலத்தின் தோடா மாவட்டத்தில் உள்ள பதேர்வாகு தொகுதியில் போட்டியிட்டு இவர் சட்டமன்ற உறுப்பினராகத் தேர்ந்தெடுக்கப்பட்டார். தலீப் சிங் பத்தாம் வகுப்பு வரை படித்திருந்தார். தேவி சந்து என்ற பெண்ணை திருமணம் செய்து கொண்டார்.
# குலாம் காதிர் வாணி

**குலாம் காதிர் வாணி** (*Ghulam Qadir Wani (politician*)) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டில் இவர் பிறந்தார். இந்திய நிர்வாகத்தில் இருந்த சம்மு மற்றும் காசுமீரில் தோடா சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராக இருந்தார்.
# குலாம் காதிர் வாணி

## ஆரம்ப வாழ்க்கை மற்றும் தொழில்

குலாம் காதர் வாணி 1962 ஆம் ஆண்டு முதல் 1972 ஆம் ஆண்டு வரை தோடாவின் சட்டமன்ற உறுப்பினராக இருந்த இலசா வானிக்கு மகனாகப் பிறந்தார். தோடா மாவட்டத்தில் உள்ள காட்டு கிராமத்தைச் சேர்ந்தவராவார்.  
குலாம் காதர் வாணி 1977 ஆம் ஆண்டில் ஆன்சு ராச்சு டோக்ராவுக்குப் பிறகு சட்டமன்ற உறுப்பினராகத் தேர்ந்தெடுக்கப்பட்டார். மேலும் 1987 ஆம் ஆண்டு வரை அத்தாவுல்லா சுகார்வர்தி என்பவர் பதவிக்கு வரும் வரை இந்தப் பதவியில் பணியாற்றினார்.
# குலாம் காதிர் வாணி

## மேலும் பார்க்க

- சம்மு காசுமீர் சட்டப் பேரவை
# சப்பான் மருத்துவ ஆராய்ச்சி மற்றும் மேம்பாட்டு நிறுவனம்

**சப்பான் மருத்துவ ஆராய்ச்சி மற்றும் மேம்பாட்டு நிறுவனம்** (*Japan Agency for Medical Research and Development*) 2015 ஆம் ஆண்டு ஏப்ரல் மாதத்தில் உருவாக்கப்பட்டது. இது ஒரு தன்னாட்சி பெற்ற சப்பானிய மருத்துவ ஆராய்ச்சி மற்றும் மேம்பாட்டு அமைப்பாகும். சப்பானிய அமைச்சரவை செயலகத்தின் சுகாதாரக் கொள்கை அலுவலகம், கல்வி, கலாச்சாரம், விளையாட்டு, அறிவியல் மற்றும் தொழில்நுட்ப அமைச்சகம், சுகாதாரம், தொழிலாளர் மற்றும் நலன் மற்றும் பொருளாதாரம், வர்த்தகம் மற்றும் தொழில் அமைச்சகம் போன்ற துறைகளால் இந்நிறுவனம் மேற்பார்வையிடப்படுகிறது.  
சப்பான் மருத்துவ ஆராய்ச்சி மற்றும் மேம்பாட்டு நிறுவனம் டோக்கியோவின் சியோடா நகர மாவட்டத்தில் ஒரு தலைமையகத்தையும் இலண்டன், சிங்கப்பூர் மற்றும் வாசிங்டன் டி.சி ஆகிய நகரங்களில் பன்னாட்டு அலுவலகங்களையும் கொண்டுள்ளது.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

**நிதி இடர்க் கணிப்பு ஆதாரச்சான்றிதழ் மற்றும் தேர்வுகள்** (*Actuarial credentialing and exams*) தொடர்பான செயல்முறை துவங்கவும் பொதுவாக நம்பகத்தன்மை பெற்ற *நிதி இடர்க் கணிப்பாளராக* ஒருவர் அங்கீகரிக்கப்படுவதற்கும் முன் தேவைப்படுவது, அநேகமாக பல ஆண்டுகள் ஆகக்கூடிய கடுமையான தொழில்முறை தேர்வுகளின் தொடரில் தேர்ச்சி பெறுதலே. டென்மார்க் போன்ற சில நாடுகளில், பெரும்பாலான கல்வி பல்கலைக்கழக அமைப்பில் கற்பிக்கப்படுகிறது. அமெரிக்க போன்ற மற்ற நாடுகளில், வேலையின் போது தொடர்ச்சியான தேர்வுகள் மூலம் பெரும்பாலான படிப்புகள் நடைபெறுகின்றன. ஐக்கிய இராச்சியம், மற்றும் அதன் செயல்முறையின் அடிப்படையில் உள்ள நாடுகளில், ஒரு கலப்பின பல்கலைக்கழக-தேர்வு கட்டமைப்பு உள்ளது.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## ஆஸ்திரேலியா

ஆஸ்திரேலியாவில் கல்வி முறை மூன்று கூறுகளாக பிரிக்கப்பட்டுள்ளது: தேர்வு அடிப்படையிலான பாடத்திட்டம்; ஒரு தொழில்முறை படிப்பு; மற்றும் பணி அனுபவம். இந்த அமைப்பு ***ஆஸ்திரேலிய நிதி இடர்க் கணிப்பாளர்கள் நிறுவனத்தால்*** நிர்வகிக்கப்படுகிறது.  
தேர்வு அடிப்படையிலான பாடத்திட்டம் மூன்று பகுதிகளாக உள்ளது. பகுதி ஒன்றானது, பொண்ட் பல்கலைக்கழகம், மொனாஷ் பல்கலைக்கழகம், மக்குவாரி பல்கலைக்கழகம், நியூ சவுத் வேல்ஸ் பல்கலைக்கழகம், மெல்பேர்ண் பல்கலைக்கழகம், ஆஸ்திரேலிய தேசியப் பல்கலைக்கழகம் அல்லது கேர்ட்டின் பல்கலைக்கழகம் ஆகியவற்றில் இருந்து அங்கீகாரம் பெற்ற இளங்கலை பட்டப்படிப்பில் இருந்து விலக்குகளை நம்பியுள்ளது. கல்வியானது நிதி, நிதி கணிதம், பொருளாதாரம், தற்செயல்கள், மக்கள்தொகை, மாதிரிகள், நிகழ்தகவு மற்றும் புள்ளியியல் உள்ளிட்ட பாடங்களை உள்ளடக்கியது. மாணவர்கள் இலண்டனில் உள்ள *நிதி இடர்க் கணிப்பாளர்கள் நிறுவனத்தின்* தேர்வில் தேர்ச்சி பெறுவதன் மூலம் விலக்குகளைப் பெறலாம். பகுதி இரண்டு என்பது *நிதி இடர்க் கணிப்பு கட்டுப்பாட்டு சுழற்சி* மற்றும் மேலே உள்ள ஒவ்வொரு பல்கலைக்கழகங்களாலும் வழங்கப்படுகிறது. பகுதி மூன்றானது, நான்கு அரையாண்டு படிப்புகளைக் கொண்டுள்ளது, அவற்றில் இரண்டு கட்டாயம், மற்ற இரண்டு சிறப்புப் படிப்பை அனுமதிக்கின்றன.  
*அசோசியேட்* தகுதி பெற ஒருவர் அங்கீகார செயல்முறையின் பகுதிகள் ஒன்று மற்றும் இரண்டை முடிக்க வேண்டும், 3 ஆண்டுகள் அங்கீகரிக்கப்பட்ட பணி அனுபவம் மற்றும் ஒரு தொழில்முறை படிப்பை முடிக்க வேண்டும். *ஃபெலோ* தகுதி பெற, வேட்பாளர்கள் பகுதிகள் ஒன்று, இரண்டு, மற்றும் மூன்றை முடித்து, ஒரு தொழில்முறை படிப்பை எடுக்க வேண்டும். எவ்வாறாயினும், பகுதி மூன்றை வெற்றிகரமாக முடித்தவர்கள் போதுமான அளவிலான தொழில்முறையை வெளிப்படுத்தியதாக நிறுவனம் கருதுவதால், பணி அனுபவம் தேவையில்லை.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## சீனா

சீனாவில், ***சீன நிதி இடர்க் கணிப்பாளர்கள் சங்கம்*** (*China Association of Actuaries* அல்லது *CAA*) மற்றும் *ஹாங்காங்* *நிதி இடர்க் கணிப்பாளர்கள் சங்கம்* (*Actuarial Society of Hong Kong* அல்லது *ASHK*) ஆகிய இரண்டும், அவற்றின் சொந்த *அசோசியேட்ஷிப்* மற்றும் *ஃபெலோஷிப்* நற்சான்றிதழ் செயல்முறைகளைக் கொண்டுள்ளன. *CAA* அதன் சொந்த தேர்வு முறையைக் கொண்டுள்ளது, அதே நேரத்தில் *ASHK* ஆனது "ஹாங்காங் காப்பீட்டு சந்தைகள் மற்றும் ஒழுங்குமுறைகளில் சான்றிதழுக்கான" (*ASHK* சான்றிதழ்) தேர்வை மட்டுமே கொண்டுள்ளது. 2014-இல் *CAA* தேர்வுகள் இடைநிறுத்தப்பட்டாலும், மீண்டும் 2023-இல் புதுப்பிக்கப்பட்ட கட்டமைப்பில் அவை மீண்டும் அறிமுகப்படுத்தப்பட்டன.  
*அசோசியேட்ஷிப்பை* அடைய, *CAA* கட்டமைப்பில் 5 பாடங்களுடன் கூடிய தேர்வு தேவைப்படுகிறது: (1) நிகழ்தகவு மற்றும் கணித புள்ளிவிவரங்கள், (2) நிதி மற்றும் பொருளாதாரம், (3) நிதி இடர்க் கணிப்பு கணிதம், (4) செயல் மாதிரிகள் மற்றும் தரவு பகுப்பாய்வு, (5) நிதி இடர்க் கணிப்பு இடர் மேலாண்மை; அதே நேரத்தில் *ASHK* ஆனது *நிதி இடர்க் கணிப்பாளர்களின் சங்கம்* (*Society of Actuaries* அல்லது *SOA*), *விபத்து நிதி இடர்க் கணிப்பு சங்கம்* (*Casualty Actuarial Society* அல்லது *CAS*), *நிதி இடர்க் கணிப்பாளர்களின் கல்வி நிறுவனம் மற்றும் பீடம்* (*Institute and Faculty of Actuaries* அல்லது *IFoA*), மற்றும் *ஆஸ்திரேலிய நிதி இடர்க் கணிப்பாளர்களின் கல்விநிறுவனம்* (*Institute of Actuaries of Australia* அல்லது IAA) ஆகியவற்றிலிருந்து *அசோசியேட்ஷிப்* நற்சான்றிதழ்களை அங்கீகரிக்கிறது.  
*ஃபெலோஷிப்* தகுதியை அடைய, *CAA* ஏழு தடங்களை வழங்குகிறது: (1) ஆயுள் காப்பீடு, (2) ஆயுள் அல்லாத காப்பீடு, (3) நல காப்பீடு, (4) சமூக காப்பீடு மற்றும் ஓய்வூதிய திட்டமிடல், (5) நிதி இடர் மேலாண்மை, (6) சொத்து மேலாண்மை மற்றும் (7) தரவு அறிவியல், ஒவ்வொன்றுக்கும் மற்றும் ஐந்து பாடங்களுடன் தேர்வு தேவை; அதே நேரத்தில் *ASHK-*வுக்கு மேலே உள்ள நான்கு நிறுவனங்களில் ஒன்றின் *பெல்லோஷிப்* சான்றுகள் தேவை, தவிர *ASHK* சான்றிதழ் தேர்வில் தேர்ச்சி பெறவும் வேண்டும்.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## டென்மார்க்

டென்மார்க்கில் பொதுவாக ஐந்தாண்டுகள் கோபனாவன் பல்கலைக்கழக படிப்பை மேற்கொள்வதன் மூலம், எந்தவொரு தொழில்முறை அனுபவமும் அவசியமில்லாமல் ஒரு நிதி இடர்க் கணிப்பாளராக இயலும். இங்கு புள்ளியியல் மற்றும் நிகழ்தகவு கோட்பாட்டில் கவனம் செலுத்தப்படுகிறது, மேலும் முதுகலை ஆய்வறிக்கைக்கான தேவை உள்ளது. டேனிஷ் சட்டத்தின்படி, எந்தவொரு ஆயுள் காப்பீட்டு வணிகத்தின் நடைமுறைக்கான பொறுப்பையும் முறையாக ஒப்புக்கொள்ளப்பட்ட மற்றும் அங்கீகரிக்கப்பட்ட நிதி இடர்க் கணிப்பாளர் ஏற்க வேண்டும். முறையாகப் பொறுப்பான நிதி இடர்க் கணிப்பாளராக ஒப்புதல் பெற மூன்று முதல் ஐந்து ஆண்டுகள் தொழில்முறை அனுபவம் தேவை .
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## ஜெர்மனி

**ஜெர்மன் நிதி இடர்க் கணிப்பாளர்கள் சங்கத்துக்கான** (*German Actuarial Society*) தற்போதைய விதிகளின்படி ஒரு நிதி இடர்க் கணிப்பாளர் ஆக 13-க்கும் மேற்பட்ட தேர்வுகளில் தேர்ச்சி பெற வேண்டியுள்ளது.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## இந்தியா

முன்னர் *இந்திய நிதி இடர்க் கணிப்பாளர்களின் சங்கம்* (*Actuarial Society of India*) என்றழைக்கப்பட்டு வந்த ***இந்திய நிதி இடர்க் கணிப்பாளர்கள் கல்வி நிறுவனம்*** (*The Institute of Actuaries of India*), உறுப்பினர்களின் *அசோசியேட்ஷிப்* மற்றும் *ஃபெலோஷிப்* வகுப்புகள் இரண்டையும் வழங்குகிறது. தேர்வு வரிசையானது, மையம் மற்றும் சிறப்பு தொழில்நுட்ப மற்றும் பிரயோக தேர்வுகளுடன், பிரித்தானிய மாதிரியை ஒத்திருக்கிறது. மே-சூன் மற்றும் அக்டோபர்-நவம்பர் மாதங்களில் ஆண்டுக்கு இரண்டு முறை தேர்வுகள் நடத்தப்படுகின்றன. ஜனவரி 2012 முதல், இந்நிறுவனம் நுழைவுத் தேர்வை நடத்தத் தொடங்கியது. நுழைவுத் தேர்வில் தேர்ச்சி பெற்ற விண்ணப்பதாரர்கள் மட்டுமே மைய தொழில்நுட்ப தாள்களுக்குக்கான தேர்வுகளில் அமர முடியும்.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## ஜப்பான்

தைவானில் தகுதியானது ***சீனக் குடியரசின் (தைவான்) நிதி இடர்க் கணிப்பு கல்வி நிறுவனம்*** (*Actuarial Institute of the Republic of China* அல்லது *AIRC/AICT*) மூலம் *அசோசியேட்ஷிப்* மற்றும் *ஃபெலோஷிப்* நற்சான்றிதழ் நிலைகளுடன் நிர்வகிக்கப்படுகிறது.  
*அசோசியேட்ஷிப்புக்கான* *IAJ* தேவைகளில் ஐந்து அடிப்படைப் பாடங்களுடன் முதன்மைத் தேர்வில் தேர்ச்சி பெறுவது அடங்கும்: (1) கணிதம், (2) ஆயுள் காப்பீட்டுக் கணிதம், (3) ஆயுள் காப்பீடு அல்லாத கணிதம், (4) ஓய்வூதியக் கணிதம், (5) கணக்கியல், பொருளாதாரம் மற்றும் முதலீடு கோட்பாடு.  
*ஃபெலோஷிப்புக்காக* *IAJ* மூன்று தடங்களை வழங்குகிறது: இவையாவன, ஆயுள் காப்பீடு, ஆயுள் அல்லாத காப்பீடு மற்றும் ஓய்வூதியம். ஒவ்வொன்றும் இரண்டு மேம்பட்ட பாடங்களுடன் இரண்டாம் நிலை தேர்வில் தேர்ச்சி பெற வேண்டும்.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## நோர்வே

நோர்வேயில் நிதி இடர்க் கணிப்பாளராக மாறுவதற்கு ஐந்து ஆண்டுகள் ஆகும். கல்வி பொதுவாக இளங்கலை பட்டம் (மூன்று ஆண்டுகள்) மற்றும் முதுகலை பட்டம் (இரண்டு ஆண்டுகள்) ஆகியவற்றைக் கொண்டுள்ளது. இளங்கலை பட்டம் கணிதம் மற்றும் புள்ளியியல் ஆகியவற்றில் குறிப்பிட்ட எண்ணிக்கையிலான படிப்புகளைக் கொண்டிருக்க வேண்டும். முதுகலை பட்டம் என்பது பொதுவாக ஒரு வருட படிப்புகள், மற்றும் ஒரு வருடம் நிதி இடர்க் கணிப்புடன் தொடர்புடைய ஒரு தலைப்பைக் சார்ந்த முதுகலை பட்ட எழுதுதலை கொண்டதாக இருக்கும். பெர்கன் பல்கலைக்கழகம் மற்றும் ஓசுலோ பல்கலைக்கழகம் ஆகியவை நோர்வேயில் ஒரு நிதி இடர்க் கணிப்பாளராக கல்வியை வழங்குகின்றன. நோர்வே நாட்டினர் ஒருவர் சர்வதேச தகுதி வாய்ந்த நிதி இடர்க் கணிப்பாளராக ஆக, நிதி இடர்க் கணிப்பு கல்வியுடன் பொருளாதாரம் குறித்த இரண்டு படிப்புகளையும் (மேக்ரோ பொருளாதாரம், மற்றும் கணக்கியல்) நெறிமுறைகளில் ஒரு பாடத்தையும் முடித்திருக்க வேண்டும். ஒரு நாள் மட்டுமே தேவைப்படும் நெறிமுறை பாடமானது ***நோர்வீஜியன் நிதி இடர்க் கணிப்பாளர்களின் சங்கத்தால்** (Norwegian Society of Actuaries)* வழங்கப்படுகிறது.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## தென்னாப்பிரிக்கா

தென்னாப்பிரிக்காவில் உள்ள நிதி இடர்க் கணிப்பாளர்கள் ***தென்னாப்பிரிக்க நிதி இடர்க் கணிப்பாளர்கள் சங்கத்தின்*** (*Actuarial Society of South Africa* அல்லது *ASSA*) மூலம் சேவை செய்யப்படுகின்றனர். தென்னாப்பிரிக்காவில் நிதி இடர்க் கணிப்பாளராக தகுதி பெறுவதற்கு முன்பு ஐக்கிய இராச்சியத்தின் அமைப்புகள் நடத்தும் தேர்வுகளில் தேர்ச்சி பெற வேண்டுமென்றிருந்தது. இந்த ஏற்பாட்டிற்குப் பதிலாக 2010-இல் தொடங்கி, *ASSA* வழங்கும் தென்னாப்பிரிக்க நிதி இடர்க் கணிப்பாளர்கள் தகுதியே போதுமானது என்று மாற்றப்பட்டது. முக்கிய மாற்றங்களில் தென்னாப்பிரிக்க தொடர்புடைய குறிப்பிட்ட உள்ளடக்கத்தின் அடிப்படையில் தற்போதைய தேர்வு பாடத்திட்டம் அடங்கும். இருப்பினும், ஐக்கிய இராச்சிய நிதி இடர்க் கணிப்புத் தொழில்முறை அமைப்புகள், ஐக்கிய இராச்சியத்தின் மூலம் தகுதி பெறுவதையே இன்னும் ஆதரிக்கின்றன. அங்கீகரிக்கப்பட்ட பல்கலைக்கழகங்களில் இருந்து தகுதி பெறுவதற்கான தேர்வுகளின் ஒரு பகுதியிலிருந்து மாணவர்கள் விலக்கு பெறலாம். தென்னாப்பிரிக்க தகுதியானது பல சர்வதேச நடைமுறை அமைப்புகளுடன் பரஸ்பர அங்கீகாரம் மற்றும் சர்வதேச நிதி இடர்க் கணிப்பாளர்கள் சங்கத்தின் பாடத்திட்டத்தின் ஒப்புதலைக் கொண்டுள்ளது.  
*ASSA* மூலம் பட்டய நிறுவன இடர் நிதி இடர்க் கணிப்பாளர் (*Chartered Enterprise Risk Actuary* அல்லது *CERA*) பட்டத்தை பெறலாம்.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## ஸ்வீடன்

ஸ்வீடனிலுள்ள இஸ்டாக்ஹோம் பல்கலைக்கழகத்தில் நிதி இடர்க் கணிப்பு பயிற்சி நடைபெறுகிறது. கணிதத்தில் முந்தைய பல்கலைக்கழக அளவிலான அறிவு இல்லாதவர்களுக்கு அல்லது கணிதத்தில் இளங்கலை பட்டம் இல்லாதவர்களுக்கான ஐந்தாண்டு முதுகலை திட்டமானது கணிதம், கணித புள்ளியியல், காப்பீட்டு கணிதம், நிதி கணிதம், காப்பீட்டு சட்டம் மற்றும் காப்பீட்டு பொருளாதாரம் ஆகிய பாடங்களை உள்ளடக்கியது. இந்த திட்டம் கணித புள்ளியியல் பிரிவின் கீழ் செயல்படுகிறது.
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## தைவான்

ஜப்பானில் உள்ள கல்வி முறையானது, *அசோசியேட்ஷிப்* மற்றும் *ஃபெலோஷிப்* நற்சான்றிதழ் நிலைகளுடன் ***ஜப்பானிய* *நிதி இடர்க் கணிப்பாளர்களின் கல்வி நிறுவனம்*** (*Institute of Actuaries of Japan* அல்லது *IAJ*) மூலம் நிர்வகிக்கப்படுகிறது.  
*AIRC/AICT* அதன் உறுப்பினர்களுக்கு மூன்று தடங்களை வழங்குகிறது: ஆயுள் காப்பீடு, பொது காப்பீடு மற்றும் ஓய்வூதியம். *AIRC/AICT* தனது சொந்தக் கல்வி முறையைக் கொண்டிருந்தாலும், தைவானில் அறிவைச் சோதிக்கும் தேர்வுகளை மட்டுமே நடத்துகிறது மற்றும் முக்கியமாக *நிதி இடர்க் கணிப்பாளர்களின் சங்கம்* (*Society of Actuaries* அல்லது *SOA*), *விபத்து நிதி இடர்க் கணிப்பு சங்கம்* (*Casualty Actuarial Society* அல்லது *CAS*), *நிதி இடர்க் கணிப்பாளர்களின் கல்வி நிறுவனம் மற்றும் பீடம்* (*Institute and Faculty of Actuaries* அல்லது *IFoA*), *ஆஸ்திரேலிய நிதி இடர்க் கணிப்பாளர்களின் கல்விநிறுவனம்* (*Institute of Actuaries of Australia* அல்லது IAA) மற்றும் *ஜப்பான் நிதி இடர்க் கணிப்பாளர்களின் கல்விநிறுவனம்* (*Institute of Actuaries of Japan* அல்லது *IAJ*) ஆகியவற்றிலிருந்து தேர்வு வரவுகளை அங்கீகரிக்கிறது. இந்த நிறுவனங்களின் *அசோசியேட்ஷிப்* மற்றும் *ஃபெலோஷிப்* சான்றுகளும் அங்கீகரிக்கப்பட்டுள்ளன. *AIRC/AICT* ஆனது *SOA* மற்றும் *CAS* உடன் ஒருங்கிணைத்து தைவான் தேர்வுகளை அவர்களின் கல்வி முறைகளில் ஒருங்கிணைத்துள்ளது (*SOA ஒழுங்குமுறை மற்றும் வரிவிதிப்பு தொகுதி* மற்றும் CAS தேர்வு 6T).
# நிதி இடர்க் கணிப்பு ஆதாரச்சான்றிதழ் மற்றும் தேர்வுகள்

## அமெரிக்கா மற்றும் கனடா

### நற்சான்றிதழ் வழங்கும் நிறுவனங்கள்

அமெரிக்காவில், ஆயுள், நலம், மற்றும் ஓய்வூதிய நிதி இடர்க் கணிப்பாளர்களுக்கான தேர்வுகள் *நிதி இடர்க் கணிப்பாளர்களின் சங்கத்தாலும்* (*Society of Actuaries*), சொத்து மற்றும் விபத்து நிதி இடர்க் கணிப்பாளர்களுக்கான தேர்வுகள் *விபத்து நிதி இடர்க் கணிப்பு சங்கத்தாலும்* (Casualty Actuarial Society) நிர்வகிக்கப்படுகின்றன.  
சில நிதி இடர்க் கணிப்பு கருத்து அறிக்கைகளில் கையொப்பமிட, எவ்வாறாயினும், அமெரிக்க நிதி இடர்க் கணிப்பாளர்கள் *அமெரிக்க நிதி இடர்க் கணிப்பு கலைக்கூடத்தின்* (*American Academy of Actuaries*) உறுப்பினர்களாக இருக்க வேண்டும். கலைக்கூட உறுப்பினராகும் தகுதியானது, அங்கீகரிக்கப்பட்ட நிதி இடர்க் கணிப்பு சங்கங்கள் ஒன்றில் உறுப்பினர், அல்லது பொறுப்பான நிதி இடர்க் கணிப்பு வேலையில் குறைந்தது மூன்று ஆண்டுகள் முழுநேர சமமான அனுபவம், மற்றும் குறைந்தபட்சம் மூன்று ஆண்டுகள் அமெரிக்காவில் வசிப்பவர், அல்லது அமெரிக்காவில் வசிக்காத அல்லது புதிய குடியிருப்பாளருக்குண்டான சில தேவைகள், ஆகியவையாகும். சான்றிதழ் பெற்றபின்னர் நிதி இடர்க் கணிப்பு கருத்து அறிக்கைகளில் கையொப்பமிடும் நிதி இடர்க் கணிப்பாளர்களுக்கு தொடர் கல்வி தேவை.  
*கனடாவின் நிதி இடர்க் கணிப்பாளர்களின் கல்விநிறுவனம்* (*Canadian Institute of Actuaries* அல்லது *CIA*) மற்றும் *நிதி இடர்க் கணிப்பாளர்கள் சங்கம்* (*Casualty Actuary Society* அல்லது *CAS*) ஆகிய இரு அமைப்புகளின் *ஃபெலோக்களை,* அவர்கள் கனடாவின் நிதி இடர்க் கணிப்பு நடைமுறையில் சிறப்புப் படிப்பைக் கொண்டுள்ளனர் என்றால் அங்கீகரிக்கின்றது. *SOA*வின் *ஃபெலோக்களுக்கு*, *CIA*வின் *பயிற்சிக் கல்விப் பாடத்தை* (*PEC*) எடுத்துக்கொள்வதன் மூலம் இது நிறைவேற்றப்படுகிறது. *CAS*-இன் *ஃபெலோக்களுக்கு* தேர்வு 6-அமெரிக்க ஐக்கிய நாடுகள் என்பதற்குப் பதிலாக, தேசம் சார்ந்த தேர்வு 6-கனடாவை எடுத்துக்கொள்வதன் மூலம் இது நிறைவேற்றப்படுகிறது. மேலும், *ஃபெலோ* ஆவதற்கு *CIA*-வுக்கு முந்தைய தசாப்தத்தில் மூன்று வருட நிதி இடர்க் கணிப்பு பயிற்சியும், கடந்த மூன்று ஆண்டுகளில் 18 மாத கனடா நடைமுறை பயிற்சியும் தேவை.
# சஞ்சமன் லிம்பூ

**சஞ்சமன் லிம்பூ** (*Sanchaman Limboo*) இந்தியாவைச் சேர்ந்த ஓர் அரசியல்வாதியாவார். 1947 ஆம் ஆண்டு சனவரி மாதம் 15 ஆம் தேதியன்று மேற்கு சிக்கிம் மாவட்டம் இயீ யாங்தாங்கு நகரத்தில் இவர் பிறந்தார். சிக்கிம் மாநிலத்தின் நான்காவது முதலமைச்சராக பணியில் இருந்தார். சிக்கிமில் இவர் 179 நாட்கள் முதல்வராக இருந்தார். இவரது காலத்தில் இதர பிற்படுத்தப்பட்ட வகுப்பினரின் மையச் சட்டம் சிக்கிமில் அமல்படுத்தப்பட்டது.  
சிக்கிம் மாநில அரசியலில் சிக்கிம் சங்கராம் பரிசத்து கட்சியின் உறுப்பினராக இயங்கினார். நிர்மலா சுப்பா என்ற பெண்ணை திருமணம் செய்து கொண்டார். சஞ்சமன் லிம்பூ 2020 ஆம் ஆண்டு நவம்பர் மாதம் 8 ஆம் தேதியன்று தனது 73ஆவது வயதில் நீண்டகாலம் நோய்வாய்ப்பட்டிருந்த பின்னர் இறந்தார்.
# 1803, ஆகத்து 17, சூரிய ஒளிமறைப்பு

வலயச் சூரிய ஒளிமறைப்பு (annular solar eclipse)ஆகஸ்ட் 17, 1803 இல் ஏற்பட்டது. பவிக்கும் சூரியனுக்கும் இடையில் நிலா செல்லும் போது சூரிய ஒளிமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட சிறியதாக இருக்கும்போது ஒரு வலயச் சூரிய ஒளிமறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது. இந்நிலையில் சூரியன் வலயம் போல தோற்றமளிக்கும். புவியின் ஆயிரக்கணக்கான கிலோமீட்டர் அகலத்தில் ஒரு பகுதி ஒளிமறைப்பாக ஒரு வலய ஓஒளிமறைப்பு தோன்றுகிறது. இந்த ஒளிமறைப்பு ஆப்பிரிக்கா, ஆசியா, ஐரோப்பா, இந்தோனேசியா, இந்தியப் பெருங்கடலில் காணப்பட்டது, அதே நேரத்தில் வடக்கு ஆப்பிரிக்கா, மத்திய கிழக்கு மற்றும் இந்தியப் பெருங்கடலில் வலயம் தெரிந்தது.
# 1803, ஆகத்து 17, சூரிய ஒளிமறைப்பு

## மேலும் பார்க்கவும்

- 19 ஆம் நூற்றாண்டில் சூரிய ஒளிமறைப்புகளின் பட்டியல்
# சூரிய ஒளித்திட்டு

சுற்றிக் காணப்படுகின்றன, இரண்டும் செயல்முனைவான பகுதிகளுடன் தொடர்புடைய நிகழ்வுகளாகும்.]]  
**சூரிய ஒளித்திட்டு** (*solar plage*) என்பது சூரியனின் வண்ணக்கோளத்தில் உள்ள ஒளிப்பொட்டுகள் ஆகும். இவை பொதுவாக செயல் முனைவான பகுதிகளிலும் சூரியக் கரும்புள்ளிகளைச் சுற்றியுள்ள பகுதிகளிலும் காணப்படுகிறது. வரலாற்றியலாக, இவை இருண்ட திட்டுகளுக்கு மாறாக ஒளித்திட்டுகள் என்றும், ஒளிக்கோளத் திட்டுகளுக்கு மாறாக வண்ணக்கோளத் *திட்டுகள்* என்றும் குறிப்பிடப்படுகின்றன.
# சூரிய ஒளித்திட்டு

## சொற்பிறப்பியல்

ஒளித்திட்டு என்ற சொல் பெரும்பாலும் "கடற்கரை"க்கான பிரெஞ்சு சொல்லிலிருந்து கவிதைசார் உருவகமாக எடுக்கப்பட்டதாக நம்பப்படுகிறது; இருப்பினும், இது 1893 ஆம் ஆண்டு என்றி-அலெக்சாந்திரே தெசுலாந்திரெசு எழுதிய கட்டுரையின் தவறான புரிதலாக இருக்கலாம். அங்கு திட்டுத் *தணல்கள்* என்ற பெயர் பரிந்துரைக்கப்பட்டது. கட்டுரையில், டெஸ்லாண்ட்ரெஸ் அவர்களை பி*ளாஜெசு பிரில்லேண்டசு* என்றும் குறிப்பிடுகிறார், அதாவது, ஒளித்*திட்டுகள்*,என, இது பொதுவாகப் பயன்படுத்தப்படும் சொல்லாக மாறியது.
# சூரிய ஒளித்திட்டு

## விளக்கம்

செவ்வியலாக சூரிய ஒளிதிட்டு என்பது Hα, பிற வண்னக்கோல உமிழ்வுக் கோடுகளில் பொலிவான பகுதிகளாக வரையறுக்கப்படுகிறது. ஆனால் தற்காலத்தில் பெரும்பாலான ஆராய்ச்சியாளர்கள் கீழே உள்ள இதை ஒளிக்கோளக் காந்தப்புலச் செறிவின் அடிப்படையில் அடையாளம் காண்கின்றனர். இதன் காந்தப்புலம் ஒளிக்கோளத்தில் உள்ள குறுணையிடைச் சந்துகளில் சுமார் 1500 கா வலிமையுடன் வரையறுக்கப்பட்டுள்ளது, ஆனால் வண்ணக்கோளத்தில் சுமார் 450 கா வலிமையுள்ள காந்தப்புலத்துடன் அக்கோளக் கவிப்பாக விரிவடைகிறது.  
சிதைந்து வளர்ந்து வரும் பாயப் பகுதிகளிலிருந்து சூரிய ஒளித்திட்டு உருவாகிறது என்று நம்பப்படுகிறது, மேலும் பெரும்பாலும் சூரியப்புறணிக் கண்ணிகள் இழைகளுக்கான தடம் போல் செயல்படுகிறது, இது ஒளிப்புறணி வெப்பமாக்கலுக்கான முதன்மை இடைமுகமாக அமைகிறது.
# 1802, ஆகத்து 28 சூரிய கிரகணம்

1802, ஆகத்து 28 அன்று வலயச்சூரிய ஒளிமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது சூரிய ஒளிமறைப்பு ஏற்படுகிறது. இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட சிறியதாக இருக்கும்போது ஒரு வலயச் சூரிய மறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது. சூரியன் வலயம் த் போல தோற்றமளிக்கும். புவியின் ஆயிரக்கணக்கான கிலோமீட்டர் அகலத்தில் ஒரு பகுதி மறைப்பாக ஒரு வலயச் சூரிய மறைப்பாக தோன்றுகிறது. இந்தச் சூரிய மறைப்பு ஆசியா மற்றும் ஐரோப்பாவில் காணப்பட்டது, அதே நேரத்தில் உருசியா, மங்கோலியா மற்றும் சீனாவில் வளையம் காணப்பட்டது.
# நீ. பி. அருளானந்தம்

## படைப்புக்கள்:

- மாற்றங்கள் மறுப்பதற்கில்லை
- கபளீகரம்
- ஆமைக்குணம்
- கறுப்பு ஞாயிறு
- அகதி
- ஒரு பெண்ணென்று எழுது
- வெளிச்சம்
- ஓ! அவனால் முடியும்
- எதிர்மறை
- வாழ்க்கையின் நிறங்கள்
- துயரம் சுமப்பவர்கள்
- பதினான்காம் நாள் சந்திரன்
- இந்த வனத்துக்குள்
- ஒன்றுக்குள் ஒன்று
- யோகி
- வேருடன் பிடுங்கிய நாளிலிருந்து
- கடந்து போகுதல்
- மௌனமான இரவில் விழும் பழம்
- இலைகளே என் இதயம்
- அம்மாவுக்குத்தாலி
- அப்பிள் பழவாசமும் நெருஞ்சி முட்களின் உறுத்தல்களுமு;
- சொர்க்கத்தில் முடிவான பந்தங்கள்.
- யார் இந்த புலவர் - ச.தம்பிமுத்துப்பிள்ளை
- CHANGES CAN NOT BE DENIED
# நீ. பி. அருளானந்தம்

## நாடகங்கள் (சமூக மேடை நாடகங்கள் )

1. மறுமலர்ச்சி
1. பெண்ணுக்கேற்ற மாப்பிள்ளை
1. கண் திறந்தது
1. இதயக்குமுறல்
1. மாசி எங்கே மனேச்சர்
1. அப்பு வாணை செல்லாதே
# நீ. பி. அருளானந்தம்

## ஆசிரியரது நூல்களில் எழுதப்பட்டிருக்கின்ற முன்னுரைகளின் சுருக்கம்

### <u>கவிதை</u>

1. வேருடன் பிடுங்கிய நாளிலிருந்து (2008)  
2. கடந்து போகுதல் (2010)  
3. மௌனமான இரவில் விழும் பழம் (2014)  
4. இலைகளே என் இதயம் (2018)
# நீ. பி. அருளானந்தம்

## ஆசிரியரது நூல்களில் எழுதப்பட்டிருக்கின்ற முன்னுரைகளின் சுருக்கம்

### <u>சிறுகதை</u>

1. மாற்றங்கள் மறுப்பதற்கில்லை - 12 சிறுகதைகள்  
2. கபளீகரம் (2003) - 22 சிறுகதைகள்  
3. கறுப்பு ஞாயிறு (2005) [அரசின் சாஹித்திய விருது பெற்றது - 2006] -13 சிறுகதைகள்  
4. அகதி (2007) - 10 சிறுகதைகள்  
5. அம்மாவுக்குத் தாலி (2008)  
6. ஒரு பெண்ணென்று எழுது (2008) - 16 சிறுகதைகள்  
7. வெளிச்சம் (2010) [ 2010ஆம் ஆண்டு அரச இலக்கிய விருதுக்காக கருத்திற்கொள்ளப்பட்ட சிறுகதைத் துறையிலான நூலகளில் இறுதிச்சுற்றிற்காக விதந்துரைக்கப்பட்ட இந்நூலுக்கு சானறிதழ் வழங்கபபடடது ] - 12 சிறுகதைகள்  
8. சொர்க்கத்தில் முடிவான பந்தங்கள் (2010)  
9. ஆமைக்குணம் (2011) - 23 சிறுகதைகள்  
10. ஓ! அவனால் முடியும் (2011) - 12 சிறுகதைகள்  
11. எதிர்மறை (2023) - 23 சிறுகதைகள்  
12. CHANGES CANNOT BE DENIED (2012), SHORT STORY COLLECTION, AUTHER: N.P.ARULANANTHAM, TRANSLATOR: M.JAMES PULLE (TAMIL INTO ENGLISH)
# நீ. பி. அருளானந்தம்

## ஆசிரியரது நூல்களில் எழுதப்பட்டிருக்கின்ற முன்னுரைகளின் சுருக்கம்

### <u>நாவல்</u>

1. வாழ்க்கையின் நிறங்கள் (2006)  
[2007ம் ஆண்டு அரசின் சாகித்திய விருது பெற்றது. மற்றும் வடமாகாணக்கல்விப் பண்பாட்டலுவல்கள் விளையாட்டுத்துறை இளைஞர் விவகார அமைச்சின் சாகித்திய விருது பெற்றது.]  
2. துயரம் சுமப்பவர்கள் (2009)  
[2010ம் ஆண்டு அரசின் சாகித்திய விருது பெற்றது. மற்றும் கொடகே தேசிய சாகித்திய விருது- இலங்கை இலக்கிய பேரவையின் விருது- எழுத்தாளர் சின்னப் பாரதியின் அறக்கட்டளை விருதும் பெற்றது.] [ஞானம் சஞ்சிகை நடத்திய நாவல் குறுநாவல் போட்டியில் 3ம் பரிசு பெற்றது]  
3. பதினான்காம் நாள் சந்திரன் (2012)  
[2012ம் ஆண்டு அரச இலக்கிய விருதுக்காக கருத்திற் கொள்ளப்பட்ட நாவல் துறையாலான நூல்களில் இறுதிச்சுற்றிற்காக விதந்துரைக்கப்பட்ட இந்நூலுக்கு சான்றிதழ் வழங்கப்பட்டது]  
4. இந்த வனத்துக்குள் (2014) - [அரசின் சாகித்திய விருது பெற்றது 2015]  
5. ஒன்றுக்குள் ஒன்று (2016)  
6. யோகி (2018)  
7. . புண்ணியபுரம்
# நீ. பி. அருளானந்தம்

## கவிதை

### <u>வேருடன் பிடுங்கிய நாளிலிருந்து (2008) கவிதைத்தொகுதி</u>

நீண்ட கால வாசிப்பின் தேறலாய் சொல்வளம் மிக்க ஒரு சிறந்த படைப்பாளி நீ.பி.அருளானந்தம். அவருடைய கவிதைகள் அதனை நிரூபணம் செய்கின்றன. சொற்பஞ்சம் இவருக்கு இல்லை என்பது கவிதைகளில் சேர்க்கப்பட்டுள்ள வார்த்தைளால் புரிந்து கொள்ள முடிகிறது. விளங்காத இருண்மைக்குள் புரியாத வார்த்தைகளைக் கோர்த்துஇ பிறருக்கு மட்டுமன்றி பிறிதோர் போழ்து படித்தால் தமக்கும் விளங்கிக்கொள்ள இயலாத சோக வெளிப்பாடுகளாக இவர் கவிதைகளில் ஒன்றும் தன்னை இனங்காட்டிக் கொள்ளவில்லை. இலகு மொழியில் முகம் சுழிக்கும் வார்த்தைகளின்றி அழகிய சொற்களால் ஆனவை இவரது வரிகள். அழகியலும் இவரது அவதானிப்புக்கள் அவ்வாறே கூடி நிற்கின்றன. மீண்டும் புதுப்பொலிவு புலர வேண்டும் என்பதன் ஆதங்கம்இ அவற்றை நேர்த்தியாக அவர் தன் கவிதை வரிகளில் சொல்லி இருக்கிறார். துரத்தப்பட்டும்இ தாமாகப் புலம்பெயர்ந்தும்இ துன்பத்தின் எல்லையைத் தொட்டுத் தொடர்ந்தும் அனுபவித்தும் வரும் தம்புல மக்களின் அகதி வாழ்வை தானும் அனுபவித்துத் தௌ;ளு தமிழில் சொல்லியிருப்பது எதிர்காலத்துக்கான ஆவணமாகும். -  
*கவிஞர் னுசு.ஜின்னாஜ் ஷரிபுத்தீன்*
# நீ. பி. அருளானந்தம்

## கவிதை

### <u>கடந்து போகுதல் (2010) - கவிதைத்தொகுதி</u>

கடந்து போகுதல் எனும் தலைப்பு ஆழமானது. மிக மிக ஆழமானது.  
ஒருவர் கவிஞராக இருப்பதற்கு படிம மொழி அவசியம். அருளானந்தத்தின் கவிதைகளில் படிமங்கள் எங்களை அதிர வைக்கின்றன. ஏனெனில் அவை அடிப்படையில் நமது அனுபவங்களே! இதனாலேதான் நாம் அருளானந்தத்துடன் ஒன்றி விடுகின்றோம். நாமும் அறிந்த அனுபவங்களுக்குள்ளே சென்று விடுகின்றோம்.  
விமர்சன முறையில் பார்க்கும்பொழுது அருளானந்தத்தின் எழுத்தின் பிழிவை அவரது உருவக ஆக்கத்திலேயே காணலாம். கவிதைகள் வாக்கியங்கள் பெரிய மணி ஒன்று அடிக்கப்படும் ஓசை போன்றது. மணியின் ஓசையிலும் பார்க்க அந்த ஓசை ஏற்படுத்தும் தாக்கமே முக்கியமாகும். மணி அடித்து முடிந்ததன் பின்னர் பல நிமிடங்களுக்க அந்த அதிர்வொலி நிற்கும் நல்ல கவிதைகளும் அப்படித்தான்.  
என்றோ நடந்து முடிந்த என்றோ அனுபவித்த சுக துக்கங்களின் அதிர்வலைகள் கவிதைகளிலே தொடர்ந்து ஒலிக்கின்றன. அருளானந்தத்தின் இக் கவிதைத் தொகுப்பில் நான் அதனையே காண்கின்றேன். -  
*பேராசிரியர் கார்த்திகேசு சிவத்தம்பி*
# நீ. பி. அருளானந்தம்

## கவிதை

### <u>மௌனமான இரவில் விழும் பழம் (2014) கவிதைத்தொகுதி</u>

“மௌனமான இரவில் விழும் பழம்” - தொகுதிக்கான கவிதைகளைப் படிக்க ஆரம்பித்ததும் ஒவ்வொரு கவிதையும் எனது சிந்தனையை வெவ்வேறு கோணங்களுக்கு இழுத்துச் சென்றது என்பதை சொல்லித்தான் ஆக வேண்டும்.  
நீ.பி.யின் கவிதைகள் யாவும் அவரது நுண்ணிய அவதானிப்பு மற்றும் எண்ணங்களில் தோற்றம் பெறுவதாகத் தோன்றுகின்றது. அவற்றைத் தன்னுணர்வு மூலம் அவர் வெளிப்படுத்தி நிற்கிறார். எந்த ஒரு விடயத்திற்கும் யாரையும் நோகாமலும் ஆர்ப்பரிக்காமலும் அந்த விடயத்தில் அவரது உணர்வு என்ன என்பதே அவரது கவிதைகள் பேசும் மொழியாக இருக்கிறது.  
சலசலத்து ஓடும் ஒரு வாய்க்காலாக அல்லாமல் மிக அமைதியாக ஆனால், அதிக நீர் பாய்கின்ற ஒரு நீரோட்டத்தின் வலிமையுடன் அவரது கவிதைகள் நகர்கின்றன.  
இவரது நிறைந்த அனுபவமும், சமூகம் மீதும் வாழ்வின் சூழல் மீதும் இவருக்குள்ள அவதானமும் ஆச்சரியப்படுத்துகிறது. பொதுவாகக் கலைஞர்கள் கவனத்தக்குட்படுகின்ற அம்சங்களைத் தாண்டியும் இவரது பார்வையின் எல்லை விரிவானதாக அமைந்துள்ளது.  
*அஷ்ரப் சிஹாப்தீன்*  
*ஆசிரியர் - “யாத்ரா”*
# நீ. பி. அருளானந்தம்

## கவிதை

### <u>இலைகளே என் இதயம் (2018) கவிதை</u>

நீ.பி.அருளானந்தம் அவர்கள் நாடறிந்த ஒரு பெரிய எழுத்தாளர். புனைக்கதை, நாவல் சிறுகதை, கட்டுரைகள் எழுதிப் பல தடவை பல சாகித்திய விருதுகளைப் பெற்றுள்ளார். “இலைகளே என் இதயம்” என்ற ஆக்கத்தை தந்து அபிப்பிராயம் கூறும்படி பணித்துள்ளார். நீ.பி.அருளானந்தம் அவர்கள் ஒரு பெரிய இலக்கிய பாரம்பரியத்தைச் சேர்ந்தவராவர். இலங்கையின் முதன்மை, ஆங்கில கவிஞராக விளங்கியவரும் உலகளாவிய விதத்தில் POETRY LONDON போன்ற இலக்கிய ஏடுகள் மூலம் உலகின் சில ஆங்கில கவிஞர்களை இலக்கிய உலகிற்கு அறிமுகப்படுத்தியவருமான கவிஞர் மியேரி ஜேம்ஸ் துரைராசா தம்பிமுத்து, அவரது தம்பியார் போலினாஸ் தம்பிமுத்து போன்றவர்களின் வாரிசு நீ.பி.அருளானந்தம் அவர்கள்.  
அவருடையதை PERSONAL POEMS ON SUBJECTS HE WAS INTERESTES என்று ஆங்கிலத்தில் கூறலாம். கவிதைகளை வசதியை முன்னிட்டு பொதுமான கதைக்கான சமூக வெளிப்பாடுகளுக்கான PUBLIC POEMS என்றும், தனி மனிதன் ஒருவரின் சுயதிருப்திக்காக எழுதப்பட்ட PRIVATE POEMS என்றும் அழைப்பதுண்டு. இவை அவருக்குரிய ஆவணத்திரட்டு ஆகும். வருங்கால ஆய்வாளர்கள் நீ.பி.அருளானந்தம் அவர்களின் எழுத்துப் பங்களிப்பை இனங்கண்டு, அவரது இலக்கியப் பார்வை எப்படி இருந்தது என மதிப்பிட இந்த ஆவணங்கள் பெரிதும் பயன்படும். நீ.பி.அருளானந்தத்தின் பல் பரிமாணப் பங்களிப்பின் ஒரு கூறாக இந்த நூல் இருப்பதையும் நாம் கருத்திற்கு எடுத்துக் கொள்ள வேண்டும்.  
*- கே.எஸ்.சிவகுமாரன்*
# நீ. பி. அருளானந்தம்

## சிறுகதை

### <u>மாற்றங்கள் மறுப்பதிற்கில்லை (2002)</u>

நீ.பி.அருளானந்தம் நாதாரண மனிதரின் கதையை எவ்வித பாசாங்குமின்றி சொல்ல முனையும் கலைஞராக இக்கதைகளில் தெரிகிறார். அவரது கற்பனை வானத்தில் பறக்காமல் மண்ணைத் தளமாக கொண்டு விசாலிக்கிறது. அடித்தட்டு மக்களினதும் உதிரித் தொழிலாளரினதும் வாழ்பனுபவங்களை அவரது பேனாவில் ஆசிரியர் தொட்டு எழுதியுள்ளார். தன்னெதிரே விரிந்த சம்பவங்களை அந்த உறுத்தலின் விளைவாக அவர் படைப்பாக்கி இருக்கிறார்.  
*-செ.யோகநாதன்*
# நீ. பி. அருளானந்தம்

## சிறுகதை

### <u>கபளீகரம் (முதற்பதிப்பு 2003 - இரண்டாவது பதிப்பு 2011)</u>

சாதாரண மக்களின் வாழ்க்கை அவதிகளையும் துயரங்களையும் ஏமாற்றங்களையும் அருளானந்தம் அவரது கதைகளில் சித்திரித்தக் காட்டுகிறார். இத்தொகுப்பில் இடம்பெற்றுள்ள அனேக கதைகள் தற்கால வாழ்க்கைச் சித்திரங்களாக அமைந்துள்ளன. யாழ்ப்பாணத்தை விட்டு கொழும்பில் வசிக்க வந்தவர்கள் தங்கள் பழைய இருப்பிடங்கள் நாடிச் செல்லத் தவிப்பதையும் சிரமப்பட்டு சொந்தக்கிராமங்களை சேர்கிறவர்கள் அங்கே காணப்படுகிற சிதைவுகளையும் பாழ்மைகளையும் கண்டு மனம் குமைந்து உளம் கொதித்து வெம்புகிற நிலையையும் இக்கதைகளில் அவர் திறமையாக எடுத்துக் காட்டுகிறார்.  
*- வல்லிக்கண்ணன் (சென்னை)*
# நீ. பி. அருளானந்தம்

## சிறுகதை

### <u>கறுப்பு ஞாயிறு (2005) சிறுகதைத் தொகுதி</u>

நல்ல சிறுகதைகள் எழுதி, கவனிப்புக்கு உரிய சிறுகதைத் தொகுதிகள் பலவற்றை வெளியிட்டிருக்கிற எழுத்தாளர் நீ.பி.அருளானந்தம் அவர்களின் புதிய சிறுகதைத் தொகுப்பான இந்த நூல் அவருடைய வளர்ச்சியையும் அனுபவ முதிர்ச்சியினையும் நன்கு புலப்படுத்துகின்றன. கதைக் கலையில் அவர் பெற்றுள்ள தேர்ச்சியையும் இக்கதைகள் வெளிப்படுத்தகின்றன. நீ.பி.அருளானந்தம் இனிய நடையில் கதைகளை எழுதி இருக்கிறார். பாத்திரவர்ணனை, சூழ்நிலை விபரிப்பு, இயற்கை அழகுகளை வர்ணித்தல் முதலியவற்றை சிறப்பாக செய்திருக்கிறார். அங்கங்கே உவமைகளை எடுத்தாள்கின்ற போது, கற்பனை நயமும் புதுமை அழகும் மிளிர அவற்றை அமைந்திருக்கிறார்.  
வாழ்க்கையின் துன்ப துயரங்களையும், மனிதர்களது இயல்புகளையும், போராட்டங்களையும், சகிப்புத்தன்மையையும் உரிய முறையில் சிறுகதைகளில் பதிவு செய்கின்ற அருளானந்தம் மனித மனம் குறித்தும், மனிதர்களது உணர்வுகள், எண்ணங்கள், சிந்தனைகள் பற்றியும் திறமையாக சித்திரித்திருக்கிறார். சூழ்நிலை விபரிப்பை தேவைக்குத்தக்கபடி, அளவாகவும் அழகாகவும் அமைத்து, அது கதை மாந்தரின் மனதில் ஏற்படுத்தும் உணர்வுச் சலனங்களைத் திறமையாக எடுத்துச் சொல்கிறார் அவர்.  
*- வல்லிக்கண்ணன் சென்னை*
# நீ. பி. அருளானந்தம்

## சிறுகதை

### <u>அகதி (2007) சிறுகதைத்தொகுதி</u>

இவரின் எழுத்துக்கள், மொழியை வலையாக மாற்றி வீசிப்பிடிக்கும் யதார்த்தத்தின் பதிவுகள். யுத்தத்தால் வாழ்வின் பெரும் பகுதியைத் தொலைத்து வாடி வதங்கி நிற்கும் மக்களின் மனக்குமுறல்கள். கற்பனைகளின் வார்ப்புக்களல்ல, மாறாக காலம் கிழித்த காலத்தின் வடுக்கள். அம் மண் இழந்து வரும் அடையாளங்களின் மீள் பதிவுகள். காலச்சக்கரத்தால் பின் நோக்கிப்போய்விட்ட எம் பண்பாடுகள், பழக்கவழக்கங்கள், மொழிவழக்குகளை முன்னிறுத்தும் முயற்சி. மனங்களின் புகைச்சல்கள் கோணலான எண்ணங்கள், தவறுதல்கள், யுத்தத்தால் சரிந்து செல்லும் சமநிலை, கலப்பற்ற சுதந்திரம் நோக்கிய அலசல்கள், அண்மையில் கிடைத்த சாஹித்திய மண்டலப்பரிசு இவரின் எழுத்துக்குக் கிடைத்த ஓர் அங்கீகாரமே. இவரின் கதைகளில் அலசப்படும் விடயங்கள் இன்றுள்ளவர்களால் உணரப்பட முடியாது போகலாம். ஆனால் எதிர்காலம் இதனை ஏந்தி எடுக்கும் என்பதில் ஐயமில்லை.  
*- ஏ.எஸ்.சற்குணராசா*
# நீ. பி. அருளானந்தம்

## சிறுகதை

### <u>அம்மாவுக்குத்தாலி (2008) சிறுகதைத்தொகுதி</u>

வாசகரின் செயலூக்கம் குன்றிய கலை நுகர்ச்சியை நவீன கல்விச் செயல்பாடுகள் சிதறுதலுக்கு உள்ளாக்கி வருகின்றன என்ற புலக்காட்சியை தெளிவுபடுத்திப் புனைகதை ஆக்கங்களை மேற்கொள்ளும் எழுத்தாளர் வரிசையில் திரு.நீ.பி.அருளானந்தம் அவர்களுக்குத் தனித்துவமான இடமுண்டு.  
தாமரை, கணையாழி முதலாம் சஞ்சிகைகளில் வெளிவந்த இவரது கதைகள் சமூக அதிர்வுகளுக்கும் அழகியல் வினைப்பாடுகளுக்குமிடையேயுள்ள இடைவெளிகளைச் சுருக்கி விடுகின்றன. சமூகம் தொடர்பான அகக் காட்சிகளை ஏற்படுத்தும் கலப்புச் செழுமையை ஏற்படுத்துகின்றன. சமூகத்தை மீளக் கொலிப்பிக்கும் பொழுது தமக்குரிய விரிந்த ஆக்க மலர்ச்சியைக் கட்டவிழ்த்து விடுகின்றனர். மத்திய தர வகுப்பினரின் “இருமை இயல்புகள்” - இவரது சிறுகதைகளிலே ஆங்காங்கு துளாவல் கொள்கின்றன. இந்தத் துளாவலுக்குரிய மொழித் தளத்தில் உராய்வின்றி நடந்து நூலாசிரியர் வருகிறார்.  
இவரது கதையாக்கங்களின் பிறிதொரு பரிமாணம் சமகாலத்தைய வாழ்வை கதை எண்ணக்கருவுக்குள் கொண்டு வருகையில் எதிர்கொள்ளும் “மீண்டும் நடப்பியலுக்குத் திரும்பும்” நேர்விசைகளையும் எதிர்விசைகளையும் சந்தித்தலாகும். இவ்வாறான விசை மோதல்களின் இருப்பில் மானிடநேயத்தை மீள் வலியூட்டும் செயல்பாடுகளை இவர் முன்னெடுத்துள்ளார். ஒரு நீண்ட கால யாத்திரையை மேற்கொள்ளும் இந் நூலாசிரியர் தமது அனுபவங்களைச் செப்பனிட்டு வெளிப்படுத்தும் முயற்சியில் மானுட நேயத்தின் பதிவுகளே மேலோங்கியுள்ளன.  
*- பேராசிரியர் சபா.ஜெயராசா*
# நீ. பி. அருளானந்தம்

## சிறுகதை

### <u>ஒரு பெண்ணென்று எழுது (2008) - (சிறுகதைத் தொகுதி)</u>

தன்னைச்சூழ உள்ள உலகை ஆழமாக அவதானித்து, தான் காணும் சமூகப் பாத்திரங்களின் உளநிலை, அவை வாழும் சமூக, பொருளாதாரச் சூழமைவு என்பவற்றை முழுமையாகக் கருத்திற் கொண்டு, அணுவின் சூழற்சி, கடல் அலைகளின் எழுச்சி என வர்ணிக்கப்படும் சிறு கதைக்கான கருப்பொருளை பக்குவமாக உருவாக்கித் தமிழ்ப்பேசும் மக்களிடம் சமர்ப்பித்திருக்கிறார் திரு.நீ.பி.அருளானந்தம்.  
அவருடைய எழுத்துக்களின் உள்ளடக்கம், நடை எவ்வாறு கால இட வர்த்தமானங்களுக்குப் பொருத்தமானது என்பவற்றை இனங்கண்ட இலங்கையின் சாஹித்திய மண்டல நடுவர்கள் நன்றாகப் புரிந்துகொண்டு, அவருடைய சிறுகதை நூலிற்கும் நாவலுக்கும் விருது வழங்கி கௌரவித்திருக்கிறார்கள். இக் கௌரவத்திற்கு எல்லா வகையிலும் பொருத்தமானவர்கள் திரு.அருளானந்தம் என்பது எமது கருத்து.  
*- பேராசிரியர், சோ.சந்திரசேகரன்*
# நீ. பி. அருளானந்தம்

## சிறுகதை

### <u>வெளிச்சம் (2010) சிறுகதைத்தொகுதி</u>

இச்சிறுகதைத் தொகுதியின் பலம் மிகப்பெரிய பலம். இது அண்மைக்காலத்தில் வடபகுதி மக்கள் உள்ளுர் போர் காரணமாகப் பட்ட துன்ப துயரங்களைச் சொல்வதாகும். நாம் பட்ட இன்னல்கள் அத்தனையும் அருளானந்தம் மிகத்துல்லியமாக எடுத்துக் கூறியுள்ளார். இச்சிறுகதைத் தொகுதியை வாசிக்கும்பொழுது அருளானந்தம் பற்றி ஏற்கனவே எனக்கிருந்த மதிப்பு மேலும் மேலும் அதிகரிக்கிறது. பட்ட இன்னல்களின் துயரங்களை அச்சொட்டாக விபரிக்கும் அதே வேளையில் அதை ஏற்படுத்தியவர்களின் பின் புலங்கள் பற்றிய காழ்ப்புணர்வு எதுவுமில்லாமல் எழுதியிருப்பது அவரது படைப்புத்திறனுக்கு சுட்டியாக அமைகிறது.  
இவ்வாறு சொல்லும்பொழுது யுத்த இன்னல்களை எடுத்துக்கூறும் முறையிலேதான் அருளானந்தத்தின் எழுத்துத்திறமை தங்கியுள்ளதென்று கூறிவிடமுடியாது. அருளானந்தத்திற்கு ஒரு அகண்ட பார்வையுண்டு. அருளானந்தம் இலங்கையின் அனுபங்கள் பலவற்றை இலக்கியச் செழுமை குன்றாது தருகின்றார்.  
இறுதியில் இலக்கிய நிலைப்பட்ட ஒரு குறிப்பினைக் கூற வேண்டும். எத்தகைய விவாதத்திற்கும் இடமில்லாத வகையில் நாவலே இக்காலத்துக்குரிய பிரதிநிதித்துவ இலக்கிய வகை என்பது உண்மை என்றாலும் கூட தனிமனித இன்னல்களை முனைப்புருத்தி அவை சுட்டும் மனிதாயத நிலைகளைக் காட்டும் வளம் சிறுகதைக்கு இன்னும் உண்டு என்பதற்கு இவரது கதைகள் சில நல்ல உதாரணம் ஆகும். சுருங்கச் சொன்னால் ஏற்கனவே வந்த ‘துயரம் சுமப்பவர்கள்’ நாவலும் இச்சிறுகதைத் தொகுதியும் நீ.பி.அருளானந்தத்ததை இலங்கையின் சமகால தமிழ் எழுத்தாளர்களுள் முதன்மை இடம் பெறக்கூடியவர்களிலே சேர்ந்து விடுகிறது.  
*- பேராசிரியர் கார்த்திகேசு சிவத்தம்பி*
# நீ. பி. அருளானந்தம்

## சிறுகதை

### <u>சொர்க்கத்தில் முடிவான பந்தங்கள் (2010) சிறுகதைத்தொகுதி</u>

**அருளானந்தத்தின் எழுத்து முழுத்தமிழகத்தினதும் சொத்து**  
நீ.பி.அருளானந்தத்தின் புனைகதைகளுக்கான பொருள் தெரிவே அவரது ஆக்க ஆளுமைக்கான திறவு கோலாக அமைகிறது எனக் கருதுகிறேன். அருளானந்தத்தின் எழுத்துக்கள் அவரை இலங்கையினுள்ளே மாத்திரமன்றி தமிழகத்து நிலையிலும் கணிக்கப்பட வேண்டியவொருவராக ஆக்குகின்றன எனலாம். தமிழ் நாட்டுப் பல்கலைக்கழகங்கள் மற்றைய நாட்டுத் தமிழிலக்கியப் படைப்புக்களில் இப்போது காட்டும் சிரத்தையிலும் பார்க்க மேலதிகச் சிரத்தை காட்ட வேண்டும் என்பது என் கருத்தாகும். அப்பொழுதுதான் அருளானந்தம் போன்றவர்களின் திறமை தமிழகம் முழுவதினதும் சொத்தாகும்.  
*- பேராசிரியர் கார்த்திகேசு சிவத்தம்பி*
# நீ. பி. அருளானந்தம்

## சிறுகதை

### <u>ஆமைக்குணம் (2011) சிறுகதைத்தொகுதி</u>

வெறும் பொழுது போக்கிற்கான கதைகளை நீ.பி.அருளானந்தம் எழுதுவதில்லை. வாழ்க்கை யதார்த்தங்களை படிக்கிறவர் மனதில் பதியும்படி சுட்டிக்காட்டி, அவருள் சிந்தனை ஒளியை தூண்டும் விதத்தில் அவர் கதைகள் எழுதுகிறார். அதே சமயம் காலத்தினால் ஏற்படுகின்ற பலவித மாற்றங்களையும் மறைந்துபோன (அல்லது மறைந்து கொண்டிருக்கின்ற) மரபுகளையும், புதிய போக்குகளையும், சிதைவுகளையும், சீரழிவுகளையும் கூட, வாசகர்களின் கவனத்துக்குக் கொண்டு வருவதற்காகவும் அவர் கதைகள் படைக்கிறார்.  
இந்த விதமான அகண்ட நோக்குடனும் ஆழ்ந்த கூரிய பார்வையுடனும் மனிதர்களின் இயல்புகளையும் வாழ்க்கை யதார்த்தங்களையம் சீர்தூக்கி, சிந்தனை ஒளியும் கற்பனை வர்ணமும் ஏற்றி, நல்ல கதைகளை உருவாக்கி இருக்கிறார் நீ.பி.அருளானந்தம். ஆமைக்குணம் எனும் இந்நூல் அவருடைய மூன்றாவது சிறுகதைத் தொகுப்பு என்று எண்ணுகிறேன். இதே ரீதியில் அவர் மேலும் பல சிறந்த கதைகளை எழுதி இன்னும் பல தொகுப்புகளை வெளியிடுவதற்குக் காலம் துணை புரியட்டும் வாழ்த்துக்கள். -  
*- வல்லிக்கண்ணன் சென்னை*  
இயல்பான-சரளமான மொழிநடை, கதையொன்றை வாசிப்பது போலல்லாமல் கதையொன்றை ஒருவர் கூறக் கேட்பது போன்ற ஓர் இலகுவான கதையோட்டம் பேச்சுவழக்குத் தமிழே கையாளப்படுவது இச்சிறுகதைகளுக்கு இத்தன்மைகளை வழங்குகிறது எனலாம். நவீன சிறுகதை உத்தி எனும் பெயரில் வேண்டத்தகாத உத்திகளையெல்லாம் வில்லங்கமாகப் புகுத்தி விரும்பத்தகாத பரிசோதனைகளிலெல்லாம் இறங்கி வாசகர்களை சிரமப்படுத்தாமல் சிக்கலற்ற கதையோட்டம் இத்தொகுப்பிலுள்ள இடத்திலிருந்து சிறுகதைகளின் இன்னுமொரு சிறப்பு. முடிகின்ற வாசகனைச் சிந்திக்க வைப்பதே நல்லதொரு சிறுகதை. இப்பண்பு இத்தொதியிலுள்ள எல்லாச் சிறுகதைகளிலுமே காணப்படுகின்றது.  
*- த.கோபாலகிருஸ்ணன்*  
*(செங்கதிரொன்)*